Rikunarita-ORG/Wikinium huggingface dataset:
# Kinooperators[labot | labot pirmkodu]

Operators virs Brandenburgas vārtiem (1926)
**Kinooperators** (vienkāršoti **operators**) ir speciālists, kas ir atbildīgs par filmēšanas kameru un apgaismes grupas vadību, veidojot kinofilmu, televīzijas produkciju vai citus tiešraides raidījumus, kā arī ir atbildīgs par māksliniecisku un tehnisku lēmumu pieņemšanu saistībā ar filmējamo attēlu. Šīs jomas izpēti un praksi sauc par kinematogrāfiju.

Kinooperators izvēlas kameru, kinolenti, objektīvus, filtrus utt., lai realizētu ainu atbilstoši režisora ​​nodomiem. Kinooperatora un režisora ​​sadarbība var būt dažāda; dažreiz režisors ļauj kinooperatoram pilnu darba brīvību, citreiz režisors norāda precīzu kameras izvietojumu un objektīva izvēli. Bet šāda režisora iesaistīšanās operatora darbā nav izplatīta, ja režisors un operators ir atraduši savstarpējo valodu, tad režisors parasti operatoram izklāsta vizuālo ideju, ko vēlas no ainas, un ļauj operatoram sasniegt šo mērķi.

Mūsdienās operatori bieži izmanto ciparu kinokameras, kas ļauj filmēt filmas neizmantojot kinolenti. Vēl šīs profesijas pārstāvji prot profesionāli izmantot kino un video ierīču palīgiekārtas: ratiņus, krānus, *Steadicam* un citas iekārtas. Tāpat piedalās specefektu izveidē.

## Ārējās saites

* Vikikrātuvē par šo tēmu ir pieejami multivides faili. Skatīt: Kinooperators.
# Bakalaurs (grāds)

3 gadi  4 gadi  5 gadi  6 gadi
**Bakalaurs** (angļu: *bachelor's degree*) ir sākotnējais akadēmiskais grāds, ko piešķir personām, kuras ir pabeigušas attiecīgas augstākās izglītības programmas jeb pabeigta pirmā līmeņa augstākā izglītība valstīs, kas piedalās Boloņas procesā.

Bakalaura studiju ilgums dažādās valstīs un dažādās studiju programmās svārstās no 3 līdz 6 gadiem. Studiju ilgums ir atkarīgs no skolu un pirmstudiju apmācības specifikas dažādās valstīs, kā arī no specialitātes sarežģītības. Eiropas Savienībā, Kanādā un ASV lielākajā daļā specialitāšu tas ir 4 gadi, bet medicīnas specialitātēs tas parasti ir 5–6 gadi.

Pēc bakalaura grāda iegūšanas absolventam ir tiesības strādāt specialitātē un ieņemt amatus, kuros nepieciešama augstākā izglītība, kā arī turpināt studijas maģistrantūrā. Lielākā daļa augstskolu absolventu ES un Ziemeļamerikā pēc bakalaura grāda iegūšanas neturpina studijas maģistrantūrā, jo bakalaura grāds ir pilnvērtīgas augstākās izglītības apliecinājums.

## Bakalaura grāds Latvijā

Latvijā var iegūt izglītības zinātņu, humanitāro zinātņu, sociālo zinātņu, dabaszinātņu, inženierzinātņu, lauksaimniecības zinātņu, veselības zinātņu bakalaura grādu. Bakalaura studijas ilgst 3‒4 gadu.

## Skatīt vēl

* Augstākā izglītība
* Latvijas augstskolas un koledžas

## Atsauces

## Ārējās saites

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Mūsdienu Ukrainas enciklopēdijas raksts (ukrainiski)
* Ukrainas vēstures enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
# Kulta filma

**Kulta filma** ir kinofilma, kas ir ieguvusi specifisku un uzticīgu fanu grupu. Bieži vien kulta filmas nav populāras, ja neskaita to nelielās fanu bāzes, taču ir bijuši izņēmumi, kas ir iecienīti plašākā auditorijas lokā (piemēram, filmas "Cīņas klubs" un "Žokļi"). Daudzas kulta filmas ir šķērsojušas savu sākotnējo kulta statusu un kļuvušas par kinoklasikām (piemēram, filmas "Dzīvo miroņu nakts" un "Klerki"), taču citas tiek atzītas par "tik sliktām, ka ir labas" un netiek plaši atzītas (piemēram, filma *Plan 9 from Outer Space*). Kulta filmas bieži kļūst par plaukstošas, apmātas un komplicētas fanu subkultūras avotu. Šī iemesla dēļ tās tiek salīdzinātas ar kultiem. Ne katra filma ar uzticīgu fanu bāzi ir kulta filma. Parasti kulta filmas ir filmas, kas nav īpaši populāras, bet skatītāju loks, kas filmu ir redzējuši un kam tā patīk, izceļas ar īpašu fanātismu. Kulta filmas bieži vien ir ekscentriskas, neseko ierastajiem kino standartiem un apskata tēmas, kas netiek uzskatītas par populārām. Arī kritiķu attieksme pret daudzām kulta filmām ir divdomīga, jo filmu veidotāji bieži noraida parastos stāsta stāstīšanas veidus un tehniskos risinājumus.

## Atsauces
# Indas ielejas civilizācija

Indas ielejas civilizācijas atrašanās vieta.
**Indas ielejas civilizācija**, arī **Harapas civilizācija**, bija Senās Indijas bronzas laikmeta civilizācija, kas attīstījās Indas upes baseinā un Arābijas jūras piekrastē no aptuveni 3300. līdz 1300. gadam p.m.ē., uzplaukumu sasniedzot no 2600. līdz 1900. gadam p.m.ē.
Tā beidza pastāvēt pēc āriešu atnākšanas 2. gadu tūkstotī pirms mūsu ēras.

Līdzās Senajai Ēģiptei un Mezopotāmijai bija viena no trim vissenākajām pasaules civilizācijām.

* Mohendžo-Daro pilsētas paliekas
* Harapas pilsētas paliekas
* Lothalas pilsētas paliekas
* Dholaviras pilsētas paliekas
* Ceremoniju trauks
* Terakotas keramika no Harapas
* Kuģa modelis
* Dejotājs
* Dejotāja

## Lokalizācija

Indas ielejas civilizācijas nozīmīgākie centri bija Harapa, Mehrgarha, Mohendžo-Daro un Lothala.

* Tīdzniecības ceļš ar Senās Divupes civilizāciju
* Agrīnā fāze (3300-2600 p.m.ē.)
* Brieduma fāze (2600-1900 p.m.ē.)
* Noslēguma fāze (1900-1300 p.m.ē.)
* Zīmogi
* Rati

## Ārējās saites

* Vikikrātuvē par šo tēmu ir pieejami multivides faili. Skatīt: Indas ielejas civilizācija.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* Pasaules vēstures enciklopēdijas raksts (angliski)
# Oriju valoda

| Oriju valoda ଓଡ଼ିଆ ଭାଷା, *oṛiā bhāṣā*  |
| --- |
| Izruna: | IPA: [oˈɽia] |
| Valodu lieto: | Indijā  |
| Reģions: | Indijas centrālās daļas austrumi |
| Pratēju skaits: | 33 miljoni |
| Valodu saime: | Indoeiropiešu  Indoirāņu   Indoāriešu    Austrumindoāriešu     **Oriju valoda**  |
| Rakstība: | odija alfabēts  |
| Oficiālais statuss |
| Oficiālā valoda: |  Indija (Orisa un Džhārkhanda) |
| Regulators: |  |
| Valodas kodi |
| ISO 639-1: | or |
| ISO 639-2: | ori |
| ISO 639-3: | ori |
|

|  |  |
| --- | --- |
| Indic script | **Šajā rakstā var būt pielietotas Indijas rakstības**. Bez attiecīga programmnodrošinājuma iespējama nekorekta teksta attēlošanās. |

 |

**Oriju valoda** (ଓଡ଼ିଆ ଭାଷା, *oṛiā bhāṣā*) ir indoāriešu valoda, kura ir oficiālā valoda divos Indijas štatos — Orisā un Džhārkhandā. Daudzi šīs valodas pratēji ir sastopami arī Rietumbengāles, Čhatīsgarhas, Āndhras Pradēšas štatos. Tā ir atzīta par vienu no Indijas daudzajām valsts valodām. Kopējais oriju valodas pratēju skaits tiek lēsts ap 33 miljoniem. Tai ir arī sava rakstība — oriju alfabēts. Tā ir radniecīga valoda bengāļu un asamiešu valodām.
# Minangkabavu valoda

| Minangkabavu valoda *Baso Minangkabau* |
| --- |
| Valodu lieto: | Rietumsumatra (Indonēzija)  |
| Reģions: | Sumatra |
| Pratēju skaits: | 5,5 miljoni |
| Valodu saime: | austronēziešu valodas  malajiešu-polinēziešu valodas   malajiešu valodas    **Minangkabavu valoda**  |
| Rakstība: | latīņu raksts, minangkabavu raksts |
| Valodas kodi |
| ISO 639-1: | *nav* |
| ISO 639-2: | min |
| ISO 639-3: | min  |
| Minangkabavu valodas areāls Sumatrā un tās apkārtnē |
|

|  |  |
| --- | --- |
| Indic script | **Šajā rakstā var būt pielietotas Indijas rakstības**. Bez attiecīga programmnodrošinājuma iespējama nekorekta teksta attēlošanās. |

 |

**Minangkabavu valoda** (*Baso Minangkabau*) ir viena no austronēziešu valodām, kurā galvenokārt runā minangkabavu etniskā grupa Rietumsumatras provincē Indonēzijā, kā arī apkārtējos reģionos un diasporas kopienās citur pasaulē. Tā ir cieši saistīta ar indonēziešu valodu, kas ir Indonēzijas valsts valoda, un bieži tiek izmantota gan ikdienas saziņā, gan vietējā kultūrā un literatūrā. Minangkabavu valodā runā aptuveni 5,5 miljoni cilvēku, un tās bagātīgā dialektu daudzveidība atspoguļo reģiona ģeogrāfisko un kultūras sarežģītību.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Minangkabavu valoda.

* *Encyclopædia Britannica* raksts (angliski)
# Loganam veicas

| Loganam veicas |
| --- |
|  |
| Oriģinālais nosaukums | *Logan Lucky* |
| Žanrs |
komēdija |
| Režisors |
Stīvens Soderbergs |
| Producents | * Marks Džonsons
* Gregorijs Džeikobss
* Čenings Teitums
* Rīds Kerolains
 |
| Scenārija autors |
Rebeka Blanta |
| Galvenajās lomās | * Čenings Teitums
* Ādams Draivers
* Sets Makfārlins
* Railija Kio
* Ketija Holmsa
* Ketrīna Voterstone
* Dvaits Jokams
* Sebastians Stens
* Brīans Glīsons
* Džeks Kveids
* Hilarija Svonka
* Denjels Kreigs
 |
| Mūzika |
Deivids Holmss |
| Izplatītājs | * *Fingerprint Releasing*
* *Bleecker Street*
 |
| Izdošana | * 20137. gada 9. augusts (Noksvila)
* 20137. gada 18. augusts (ASV)
 |
| Ilgums |
116 minūtes |
| Valsts |  ASV |
| Valoda |
angļu |
| Budžets |
29 miljoni US$ |
| Kopējie ienākumi |
48,5 miljoni US$ |
| **IMDb profils** |

**"Loganam veicas"** (angļu: *Logan Lucky*) ir 2017. gada ASV kinokomēdija, kura režisors ir Stīvens Soderbergs. Galvenās lomas atveido Čenings Teitums, Ādams Draivers, Sets Makfārlins, Railija Kio, Ketija Holmsa, Ketrīna Voterstone un Sebastians Stens. Filmas pirmizrāde notika 2017. gada 9. augustā Noksvilā.

Divi brāļi Džimijs un Klaids mēģina veikt apjomīgu zādzību laikā, kad Ziemeļkarolīnā notiek NASCAR sacīkstes.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Deadline Hollywood

| *Deadline.com* |
| --- |
|  |
|  |
| Pamatinformācija |
| Īpašnieks | *Penske Media Corporation* |
| Darbību uzsāka | 2009. gadā |
| Valodas | angļu |
| Mājaslapa | deadline.com |

Deadline Hollywood, zināms arī kā Deadline.com, ir ASV tīmekļa vietne un kino un televīzijai veltīts tiešsaistes žurnāls, kurā katru dienu tiek publicētas izklaides nozares ziņas.

Tīmekļa vietni ar nosaukumu *Deadline Hollywood Daily* 2006. gadā izveidoja bijušais *LA Weekly* rakstu autors Nikijs Finke. 2009. gadā viņš to pārdeva *Penske Media Corporation*, tomēr pēc līgumā norādītas vienošanās Nikijs palika galvenā redaktora amatā. Pēc īpašnieku nomaiņas vietnes nosaukums tika nomainīts uz *Deadline.com* un pie ziņām tika pievienotas arī Ņujorkas un Londonas ziņas. Drīzumā tika palielināts rakstu autoru skaits, tostarp uz *Deadline.com* pārnāca strādāt arī Nelija Andrejeva no *The Hollywood Reporter*.

## Atsauces

## Ārējās saites

* Oficiālā tīmekļa vietne
* Par *Deadline.com* Arhivēts 2014. gada 1. jūlijā, *Wayback Machine* vietnē.
# Traģikomēdija

**Traģikomēdija** ir dramatisks sacerējums, kurā ir traģēdijai raksturīgs konflikts, kas tiek atrisināts ar komēdijai raksturīgiem paņēmieniem. Sarunvalodā (pārnestā nozīmē) šādi var dēvēt jebkuru bēdīgu un reizē smieklīgu notikumu.

## Atsauces

## Ārējās saites

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
# Amazon Prime Video

Prime Video logo kopš 2024. gada
Amazon Prime Video jeb Prime Video ir amerikāņu uzņēmumam Amazon piederošā video straumēšanas vietne. Tā ir otra populārākā pasaulē aiz Netflix. *Prime Video* piedāvā plašu klāstu filmu un seriālu. 2011. gadā tā sāka veidot pati savu oriģinālsaturu. Šobrīd vietnei ir ap 220 miljoniem abonentu, Eiropā tie ir ap 25 miljoniem.

*Prime Video* ir iespējams piekļūt gandrīz visur pasaulē. Tā nav pieejama kontinentālajā Ķīnā, Kubā, Irānā, Ziemeļkorejā, Sudānā, Krievijā, Baltkrievijā, Sīrijā un Vjetnamā. Lai piekļūtu video straumēšanai, ir nepieciešams lejupielādēt lietotni *Prime Video* un reģistrēties, izveidojot savu kontu.

## Vēsture

Sākotnēji *Prime Video* nosaukums bija *Amazon Unbox*, tad tas tika pārdēvēts uz *Amazon Instant Video on Demand*
*Prime Video* sākotnējā versija tika palaista 2006. gada 7. septembrī ar nosaukumu *Amazon Unbox,* pēc tam nosaukums tika mainīts uz *Amazon Instant Video on Demand.* 2015. gadā *Amazon* slēdza *Unbox* pakalpojumus un pilnībā pārgāja uz *Amazon Video*, 2018. gadā pakalpojums tika pārdēvēts, kā šobrīd zināmais *Prime Video*, kuram līdz 2020. gadam bija vairāk nekā 150 miljoni abonentu visā pasaulē.

## Populārākais oriģinālsaturs

| Nosaukums | Vairāk |
| --- | --- |
| Good Omens | Terija Prečeta (*Terry Pratchett*) un Nīla Geimena (*Neil Gaiman*) romāns, seriāls |
| The Boys | Gārta Enisa (*Garth Ennis*) un Darika Robertsona (*Darick Robertson’s*) komiksu sērija, seriāls |
| The Marvelous Mrs. Maisel | Eimijas Šermenas-Paladino (*Amy Sherman-Palladino*) komēdijas-drāmas televīzijas seriāls |
| A League of Their Own | Penijas Maršalas (*Penny Marshall*) sporta komēdijas drāma, filma |
| Reacher | Nika Santora (*Nick Santora*) noziedzības televīzijas seriāls |
| Fallout | Tima Kaina (*Tim Cain*) un Leonarda Bojarska (*Leonard Boyarsky*) mediju franšīze, seriāls |
| Bosch | Ērika Overmaiera (*Eric Overmyer*) amerikāņu policijas procedūru televīzijas seriāls |
| The Lord of the Rings: The Rings of Power | J. D. Peina (*J. D. Payne*) un Patrika Makkeja (*Patrick McKay*) fantāzijas televīzijas seriāls |
| Mr. & Mrs. Smith | Daga Limana (Doug Liman) un Simonsa Kinberga (Simon Kinberg) romantiskā komēdija, filma |
| Tom Clancy’s Jack Ryan | Toma Klansija (Tom Clancy) amerikāņu politiskās darbības trilleru televīzijas seriāls |

## Latvijā

Kopš 2016. gada *Amazon Prime Video* ir pieejams vairāk nekā 200 valstīs, tostarp Latvijā. Straumēšana ir pieejama Android un iOS viedtālruņos un planšetdatoros, kā arī LG un Samsung smart viedtelevizoros. Pirmās septiņas dienas ir bez maksas, iepriekš reģistrējoties, pēc tam mēneša maksa ir 6,99 eiro.

## Atsauces
# Basģitāra

*Fender Jazz Bass* basģitāra
**Basģitāra** (arī **elektriskais bass** vai **bass**) ir elektriski pastiprināts strinkšķināmais stīgu instruments ko spēlē ar pirkstiem, īkšķi vai mediatoru.

Pēc izskata un uzbūves basģitāra ir līdzīga elektriskajai ģitārai, bet tai ir lielāks korpuss, garāks grifs, un parasti četras vai piecas stīgas, kas noskaņotas kvartās un oktāvu zemāk nekā ģitāras pēdējās četras stīgas (E, A, D un G). Basģitāras notis pieraksta basa atslēgā, oktāvu augstāk nekā tā skan, lai izvairītos no pārmērīgi daudz palīglīnijām. Tāpat kā elektriskajai ģitārai, basģitārai var pieslēgt pastiprinātāju un skaļruni.

Kopš 1950. gada basģitāra populārajā mūzikā ir lielā mērā aizstājusi kontrabasu. Basģitāru izmanto daudzos mūzikas žanros, piemēram, rokmūzikā, metālā, popmūzikā un blūzā. To izmanto kā soloinstrumentu latīņu džezā, fankmūzikā un dažos roka un metāla žanros.

## Ārējās saites

* Vikikrātuvē par šo tēmu ir pieejami multivides faili. Skatīt: Basģitāra.

* Latvijas Nacionālās enciklopēdijas šķirklis
* *Encyclopædia Universalis* raksts (franciski)
# Tiesnesis

Starptautiskās tiesas tiesneši
**Tiesnesis** ir valsts amatpersona, kas tiesā pieņem lēmumus, atsaucoties uz likumiem. Tiesneši tiek saukti arī par **tiesas kungiem** vai **tiesasvīriem**, dažreiz arī par **soģiem**. Lai kļūtu par tiesnesi, ir jābūt kvalificētam juristam. Dažādās valstīs ir atšķirīgas prasības, lai varētu kļūt par pilntiesīgu tiesnesi. Latvijā tiesnešus iedala rajona (pilsētas) tiesnešos, apgabaltiesas tiesnešos un Augstākās tiesas tiesnešos, kā arī Satversmes tiesas tiesnešos.

Tiesneša loma ir būtiska tiesiskuma un taisnīguma nodrošināšanā valstī, viņi ne tikai pieņem lēmumus konkrētās lietās, bet arī nodrošina likuma ievērošanu un palīdz interpretēt tiesību normas. Tiesnešiem jābūt neitrāliem un objektīviem, nedrīkst pieļaut personisku ieinteresētību vai aizspriedumus attiecībā pret kādu no pusēm, kā ar jāuztur sabiedrības uzticība tiesu sistēmai, rīkojoties godīgi, neatkarīgi un saskaņā ar augstiem ētikas standartiem.

## Tiesnešu atlase un prasības Latvijā

Lai kļūtu par tiesnesi Latvijā, ir jāizpilda vairāki priekšnoteikumi un jāiegūst attiecīgā kvalifikācija:

1. Izglītība un pieredze — lai kļūtu par tiesnesi, kandidātam jābūt Latvijas pilsonim ar iegūtu augstāko juridisko izglītību un maģistra grādu tiesību zinātnē. Nepieciešama arī darba pieredze juridiskajā jomā, kas var atšķirties atkarībā no amata līmeņa.
2. Kandidāta kvalifikācija — kandidātam jābūt izgājušam tiesneša amata kandidātu atlases konkursu un sekmīgi nokārtojušam kvalifikācijas eksāmenu.
3. Nevainojama reputācija — kandidātam jābūt ar nevainojamu reputāciju un bez sodāmībām vai citām negatīvām pazīmēm, kas varētu ietekmēt tiesneša objektivitāti.
4. Papildus prasības augstākā līmeņa tiesnešiem — lai kļūtu par Augstākās tiesas vai Satversmes tiesas tiesnesi, bieži tiek prasīta ilgstoša darba pieredze tiesvedības vai tiesību zinātnes jomā, kā arī īpaša izpratne par konstitucionālajām un starptautiskajām tiesībām.

## Ārējās saites

* Tiesnešu disciplinārās atbildības likums
* likums "Par tiesu varu"
# Višvanatans Anands

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

| Višvanatans Anands விசுவநாதன் ஆனந்த் |
| --- |
|  |
| Anands 2010. gadā |
| Personīgā informācija |
| Dzimis | 1969. gada 11. decembrī (56 gadi) Madrasa (tagad Čennai)  Indija |
| Pilsonība |  Indija |
| Nodarbošanās | šahists |

 |

**Višvanatans Anands** (tamilu: விசுவநாதன் ஆனந்த்; dzimis 1969. gada 11. decembrī Madrasā, Indijā) ir indiešu šahists, pasaules čempions (2007—2013). Šķelšanās laikā (1993—2005) bijis pasaules čempions FIDE versijā (2000—2002). Pēc šaha čempionātu apvienošanās kļuvis par piecpadsmito pasaules čempionu, uzvarot Vladimiru Kramņiku (2007).

## Biogrāfija

Pēdējo reizi čempiona titulu aizstāvēja 2012. gada maijā (Skolkovā, Maskavas apgabalā), kad mačā ar Izraēlas šahistu Borisu Gelfandu bija nepieciešamas četras papildpartijas uzvarētāja noskaidrošanai. 2013. gadā zaudēja titulu, piekāpjoties mačā pret Mangnusu Kārlsenu ar 3½:6½. 2014. gada martā uzvarējis pretendentu turnīrā Hantimansijskā un izcīnījis tiesības atkārtoti cīnīties Pasaules šaha čempiona titula mačā. 2014. gadā Sočos atkārtoti zaudējis mačā par Pasaules šaha čempiona titulu Mangnusam Kārlsenam ar 4½:6½.

2015. gadā ierindojies 2. vietā aiz Veselina Topalova spēcīgā starptautiskā turnīrā Stavengerē (Norvēģija), apsteidzot Kārlsenu. 2019. gada augustā Sentluisā dalījis 3.-4. vietu starptautiskajā šaha lielmeistaru turnīrā *7th Sinquefield Cup*.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Višvanatans Anands.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)

| Sporta tituli |
| --- |
| Priekštecis:  **Aleksandrs Halifmans**  |  **Pasaules čempions šahā (FIDE versijā)**  2000—2002 | Pēctecis:  **Ruslans Ponomarjovs**  |
| Priekštecis:  **Vladimirs Kramņiks**  |  **Pasaules čempions šahā**  2007—2013 | Pēctecis:  **Mangnuss Kārlsens**  |
# Cukura diabēts

ANO apstiprinātais diabētu simbols
**Cukura diabēts** jeb **cukurslimība** (latīņu: *diabetes mellitus*) ir slimība, kas pamatā rodas, kad organismā ir pazemināts insulīna daudzums un ir traucējumi vielmaiņā. Cukura diabēts attīstās pie dažām endokrīnām saslimšanām. Tāpat kā citiem diabēta veidiem, raksturīga pastiprināta urīna izdalīšanās (poliūrija) un palielināta šķidruma uzņemšana (polidipsija). Cukura diabēts atšķiras ar paaugstinātu glikozes līmeni asinīs (hiperglikēmiju). Cukura diabētam raksturīga hroniska gaita un visu organisma vielmaiņas veidu pakāpeniski traucējumi.

## Klasifikācija

Cukura diabēts pamatā iedalās 1. tipa un 2. tipa cukura diabētā. 1. tipa diabēts rodas pazemināta insulīna (aizkuņģa dziedzera hormona) daudzuma dēļ. Ar 1. tipa diabētu slimo aptuveni 10—20% no visiem cukura diabēta slimniekiem. Pie 2. tipa diabēta insulīna daudzums var būt normāls vai pat paaugstināts, bet ir traucēta insulīna izmantošana šūnās. Slimo aptuveni 80% no visiem cukura diabēta slimniekiem. Vēl ir arī gestācijas diabēts (GDM), kas sievietēm grūtniecības laikā izpaužas kā paaugstināts glikozes līmenis asinīs.

## Cēloņi

Cukura diabēta cēloņi ir atkarīgi no tā tipa. 1. tipa diabēta cēloņi var būt iepriekšēja slimošana ar aizkuņģa dziedzera slimībām vai ir bijušas autoimūnas slimības. 2. tipa diabēta cēloņi ir liekais svars, paaugstināts asinsspiediens, smēķēšana, pazemināts augsta blīvuma lipoproteīna holesterīna līmenis asinīs un/vai paaugstināts triglicerīdu līmenis asinīs. Risks saslimt ar 2. pakāpes diabētu palielinās, ja ar to ir slimojis kāds pirmās pakāpes radinieks, kā arī, ja ir vecāks par 45 gadiem.

## Pazīmes un simptomi

Klasiskie neārstēta diabēta simptomi ir neizskaidrojams ķermeņa svara zudums, poliūrija (regulāra urinēšana), pastāvīgas slāpes, polidipsija (palielināta šķidruma uzņemšana), nespēks, neskaidra redze un polifāgija (palielināta ēstgriba). 1. tipa diabētam simptomi parādās straujāk (nedēļas līdz mēneša laikā), bet 2. tipa diabētam simptomi rodas daudz lēnāk un tie var būt arī nepastāvīgi.

## Skatīt arī

* Centrāleiropas diabēta biedrība

## Atsauces

## Ārējās saites

* «Katram savs diabēts» (latviski). T1D stars. Arhivēts no oriģināla, laiks: 2012. gada 10. decembrī. Skatīts: 2012. gada 10. augustā.

  Arhivēts 2019. gada 9. janvārī, *Wayback Machine* vietnē.
# iTunes[labot | labot pirmkodu]

*iTunes*|  |
| --- |
| Izstrādātājs | *Apple* |
| Sākotnējā versija |
2001. gada 9. janvārī |
| Platforma | * *macOS*
* *Windows*
 |
| Tīmekļa vietne | www.apple.com/itunes/ |

iTunes ir multivides atskaņotājs, bibliotēka, tiešsaistes veikals un ierīču pārvaldības programma, ko izstrādājusi *Apple Inc.* personālajiem datoriem. Tā tika izlaista 2001. gada 9. janvārī, sākotnēji kā “digitālais mūzikas automāts” (*digital jukebox*) mūzikas atskaņošanai un sinhronizācijai ar *iPod* ierīcēm (*Auto-Sync* funkcija). *iTunes* ātri kļuva par vienu no nozīmīgākajiem instrumentiem digitālās mūzikas revolūcijā, būtiski mainot veidu, kā lietotāji iegādājas, organizē un klausās mūziku. Platforma apvienoja mūzikas un video atskaņošanu, digitālās bibliotēkas pārvaldību un tiešsaistes veikalu *iTunes Store*, kas kļuva par vienu no galvenajiem legālās digitālās mūzikas izplatīšanas kanāliem pasaulē. Ar *iTunes* starpniecību lietotāji varēja iegādāties un lejupielādēt dziesmas, albumus, filmas, podkāstus un audiogrāmatas, kā arī pārvaldīt *Apple* ierīces (*iPod*, *iPhone*, *iPad*).

Laika gaitā *iTunes* funkcionalitāte ievērojami paplašinājās, un programma kļuva par centrālo elementu *Apple* digitālās ekosistēmas attīstībā. Tomēr, sākot ar 2019. gadu, līdz ar *macOS Catalina* izlaišanu, *Apple* pakāpeniski aizstāja *iTunes* ar atsevišķām lietotnēm — *Apple Music*, *Apple TV* un *Apple Podcasts*, atspoguļojot pāreju uz modernāku, sadalītu satura pārvaldības modeli. Ierīču pārvaldība *Mac* vidē tika pārcelta uz *Finder*, savukārt *Windows* vidē *iTunes* joprojām ir pieejams. Neraugoties uz to, ka programma vairs netiek attīstīta kā vienota platforma, *iTunes* saglabā nozīmīgu vietu digitālās mūzikas vēsturē, jo tā veicināja mūzikas industrijas pāreju no fiziskajiem nesējiem uz tiešsaistes vidi un mainīja globālo mūzikas patēriņa kultūru.

## Ārējās saites

* Vikikrātuvē par šo tēmu ir pieejami multivides faili. Skatīt: ITunes.

* *Encyclopædia Britannica* raksts (angliski)